ג'ורדן פיקפורד

ג'ורדן לי פיקפורד (באנגלית: Jordan Lee Pickford; נולד ב-7 במרץ 1994) הוא כדורגלן אנגלי המשחק בעמדת השוער באברטון ובנבחרת אנגליה. פיקפורד הצטרף לאקדמיה של סנדרלנד בגיל שמונה, ובשנת 2010, קודם לקבוצת המילואים. ב-2011 חתם על החוזה המקצועי הראשון עם המועדון. ושנה לאחר מכן חתם על הארכת חוזה עם המועדון. בינואר 2012 עבר בהשאלה לדרלינגטון מהנשיונל ליג. ב-25 בפברואר 2013 הושאל לאלפרטון טאון. ב-2 באוגוסט 2013 חתם פיקפורד על הסכם השאלה נוסף, הפעם עם מועדון מהפוטבול ליג השנייה, בברטון אלביון, וערך הופעת בכורה כבר למחרת מול צ'לטנהאם טאון. אף על פי כן, השאלתו הסתיימה ב-17 באוגוסט. ב-13 בספטמבר הצטרף פיקפורד מחדש בהשאלה לברטון. פיקפורד הצטרף לקרלייל יונייטד ב-8 בפברואר 2014. הופעות טובות גרמו למועדון להאריך את תקופת ההשאלה ופיקפורד סיים את העונה עם 18הופעות ליגה. בסיום עונת 2013/2014 חתם פיקפורד על חוזה לארבע שנים נוספות בסנדרלנד. ב-21 ביולי 2014 הצטרף לברדפורד סיטי מהפוטבול ליג הראשונה בהשאלה לעונה אחת. הוא ערך את הופעת הבכורה שלו ב-9 באוגוסט, בניצחון 2–3 נגד קובנטרי סיטי. ב-31 ביולי 2015, הצטרף בהשאלה לפרסטון נורת' אנד ושיחק לראשונה בצ'מפיונשיפ. ב-11 באוקטובר ערך את הופעת הבכורה ושמר על שער נקי ב-0-0 מול מידלסברו. ב-1 בינואר 2016 חזר פיקפורד לסנדרלנד, כאשר הקבוצה נאבקה על מקומה בפרמייר ליג. הוא ערך את הופעת הבכורה שלו בקבוצה ב-9 בינואר, בהפסד 1–3 לארסנל בגביע ה-FA. את הופעת הבכורה בפרמייר ליג ערך ב-16 בינואר נגד טוטנהאם הוטספר בהפסד 1–4. ב-26 בינואר חתם על חוזה חדש במועדון עד שנת 2020. ב-15 ביוני 2017, חתם פיקפורד באברטון בחוזה לחמש שנים. סכום ההעברה היה 25 מיליון לירות שטרלינג, סכום שהפך אותו לשוער הרביעי היקר בהיסטוריה, לשוער הבריטי היקר בהיסטוריה ולשחקן היקר בתולדות אברטון. את הופעת הבכורה ערך ב-12 באוגוסט בניצחון של אברטון 0–1 על סטוק סיטי. בסיום העונה, עונת 2017/2018, נבחר לשחקן העונה של אברטון. פיקפורד יצג את נבחרת אנגליה מגילאי עד 16 עד לגילאי 21, מאז אוקטובר 2009. ב-25 באוגוסט 2015 זומן לראשונה לסגל הנבחרת עד גיל 21. הוא ערך את הופעת הבכורה שלו במשחק ידידות נגד ארצות הברית עד גיל 23 ב-3 בספטמבר 2015. ב-24 באוגוסט 2017, זומן פיקפורד לראשונה לסגל הנבחרת הבוגרת של אנגליה למשחקי מוקדמות מונדיאל 2018 נגד מלטה וסלובקיה. מאוחר יותר נאלץ לעזוב את האימונים עקב פציעה. את הופעת הבכורה שלו ערך במשחק ידידות ב-10 בנובמבר 2017 ב-0-0 מול גרמניה. פיקפורד זומן לסגל הנבחרת לקראת מונדיאל 2018 ופתח בהרכב הנבחרת בכל משחקי הבתחרות כל הדרך למקום הרביעי. בשמינית הגמר עזר לנבחרת לגבור בבעיטות עונשין מ-11 מטר נגד קולומביה כשהוא עוצר שתי בעיטות. ברבע הגמר שמר על רשת נקייה מול שוודיה בניצחון 0–2 והעפיל עם הנבחרת לחצי גמר לראשונה מאז 1990. נכלל בסגל נבחרת אנגליה לטורניר מונדיאל 2022. לפיקפורד ולאשתו מייגן דייויסון נולד בן בשנת 2019. שחקן העונה של אברטון: 2017/2018 ג'ורדן פיקפורד, ברשת החברתית אקס (טוויטר) ג'ורדן פיקפורד, ברשת החברתית אינסטגרם ג'ורדן פיקפורד, באתר Transfermarkt ג'ורדן פיקפורד, באתר Soccerway ג'ורדן פיקפורד, באתר BDFutbol ג'ורדן פיקפורד, באתר WorldFootball.net ג'ורדן פיקפורד, באתר National Football Teams ג'ורדן פיקפורד, באתר FootballDatabase.eu Neil Cameron, Sunderland sign up two players to their youth system, ChronicleLive, ‏7 ביולי 2012 Andrew Wilkinson, Keeper Jordan Pickford signs as the region rallies round Darlington FC, TeessideLive, ‏21 בינואר 2012 "Alfreton sign Sunderland keeper". BBC Sport (באנגלית בריטית). נבדק ב-2020-10-13. "Burton agree loan deal for Pickford". BBC Sport (באנגלית בריטית). נבדק ב-2020-10-13. LOAN: Keeper joins Cumbrians - News - Carlisle United, www.carlisleunited.co.uk (באנגלית) Sunderland tie youngster to long-term deal, The Northern Echo (באנגלית) SAFC - Pickford on the move, web.archive.org, ‏21 ביולי 2014 Sunderland goalkeeper Jordan Pickford signs new contract, Sky Sports "Everton complete record Pickford deal". BBC Sport (באנגלית בריטית). נבדק ב-2020-10-13. Jordan Pickford 'honoured' after dominating Everton awards night, Sky Sports Sunderland’s Duncan Watmore and Jordan Pickford selected for England U21s - Sunderland Echo, web.archive.org, ‏24 בספטמבר 2015 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית) Katie Collings, Jordan Pickford's fiancée reveals adorable first picture of their newborn baby, ChronicleLive, ‏27 בפברואר 2020